**Ministru kabineta noteikumu projekta „*De minimis* atbalsta uzskaites un piešķiršanas kārtība komercsabiedrībām, kuras sniedz pakalpojumus ar vispārēju tautsaimniecisku nozīmi, un uzskaites veidlapu paraugi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Komisijas (ES) 2012.gada 25.aprīļa regula Nr.360/2012 par Līguma par Eiropas Savienības darbību 107. un 108. panta piemērošanu *de minimis* atbalstam, ko piešķir uzņēmumiem, kuri sniedz pakalpojumus ar vispārēju tautsaimniecisko nozīmi (turpmāk – Komisijas regula Nr.360/2012), un Komercdarbības atbalsta kontroles likuma 12.panta 5.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 1.jūlijā stājās spēkā Komercdarbības atbalsta kontroles likums, kura 12.panta piektajā daļā paredzēts pilnvarojums izdot Ministru kabineta noteikumus, ņemot vērā prasības, kas izriet no Komisijas regulas Nr.360/2012. Šobrīd nav neviena nacionālā regulējuma, kas noteiktu kārtību, kādā veicama *de minimis* atbalsta uzskaite gadījumos, ja atbalsta sniedzējas institūcijas izlemtu piešķirt *de minimis* atbalstu sabiedrisko pakalpojumu sniedzējiem saskaņā ar Komisijas regulu Nr.360/2012. Līdz ar to ir nepieciešams izdot Ministru kabineta noteikumus, kas reglamentētu  *de minimis* atbalsta uzskaites un piešķiršanas kārtību komercsabiedrībām, kuras sniedz pakalpojumus ar vispārēju tautsaimniecisku nozīmi, kā arī apstiprinātu atbalsta uzskaites veidlapu paraugus.Noteikumu projektā ietvertās normas noteiks kārtību, kādā tiks administrēts un uzraudzīts valsts atbalsts, kas tiks piešķirts saskaņā ar Komisijas regulu Nr.360/2012.Noteikumu projektā tiek ietvertas prasības, kas jāievēro komercsabiedrībai, kura sniedz pakalpojumus ar vispārēju tautsaimniecisku raksturu un kas plāno saņemt *de minimis* atbalstu. Tāpat noteikumu projekts paredz prasības, kas jāievēro atbalsta sniedzējai institūcijām, kad tās izstrādā to kompetencē esošās *de minimis* atbalsta sniegšanas programmas, t.i., plāno sniegt *de minimis* atbalstu sabiedrisko pakalpojumu sniedzējiem.Ar noteikumu projektu paredzēts apstiprināt divu atbalsta uzskaites veidlapu paraugus:1. par komercsabiedrības, kura sniedz pakalpojumus ar vispārēju tautsaimniecisku nozīmi, sniedzamo informāciju *de minimis* atbalsta piešķiršanai;
2. par *de minimis* atbalsta piešķiršanu komercsabiedrībai, kura sniedz pakalpojumus ar vispārēju tautsaimniecisku nozīmi.
 |
| 3. | Projekta izstrādē iesaistītās institūcijas | Ministru kabineta noteikumu projektu izstrādāja Finanšu ministrija.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikas tiešās vai pastarpinātās pārvaldes iestādes, Latvijas Republikā reģistrētas komercsabiedrības kā potenciālie *de minimis* atbalsta projektu iesniegumu iesniedzēji un projektu īstenotāji. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts paredz komercsabiedrībai, kura sniedz pakalpojumus ar vispārēju tautsaimniecisku nozīmi, un kura vēlēsies pieteikties *de minimis* atbalstam komercsabiedrībām, kuras sniedz vispārējas nozīmes tautsaimniecisku pakalpojumus, pienākumu sniegt informāciju ne tikai par pēdējo triju fiskālo gadu laikā saņemto *de minimis* atbalstu, bet arī citu komercdarbības atbalstu. Tas nepieciešams, lai varētu izpildīt Komisijas regulas Nr.360/2012 2.panta 6.daļā noteikto un lai varētu korekti noteikt piešķiramā *de minimis* atbalsta apmēru. Tiesiskajam regulējuma nav ietekmes uz tautsaimniecību, jo šis MK noteikumu projekts nenosaka *de minimis* atbalsta piešķiršanu, bet gan tā piešķiršanas un uzskaites kontroles kārtību. Administratīvais slogs palielināsies minimāli. Jānorāda, ka veidlapās ietvertās informācijas pārbaude ir nepieciešama, lai varētu piešķirt atbalstu atbilstoši Komisijas regulā Nr.360/2012 noteiktajam. |
| 3. | Administratīvo izmaksu monetārs novērtējums | MK noteikumu projekts nenosaka *de minimis* atbalsta komercsabiedrībām, kuras sniedz pakalpojumu ar vispārēju tautsaimniecisku nozīmi, piešķiršanu, bet gan tā piešķiršanas un uzskaites kontroles kārtību. Minētā kārtība tiks piemērota tikai tad, ja nozaru ministrijas izstrādās Ministru kabineta noteikumus (atbalsta programmas), kuras paredzēs *de minimis* atbalsta komercsabiedrībām, kuras sniedz pakalpojumus ar vispārēju tautsaimniecisku nozīmi, piešķiršanu. Administratīvo izmaksu palielinājums nav paredzēts. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts nodrošina Komisijas regulas Nr.360/2012 normu prasību izpildi nacionālā līmenī. |
| 2. | Citas starptautiskās saistības | Projekts šo jomu neskar |
| 3. | Cita informācija | Projekts šo jomu neskar |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 2012.gada 25.aprīļa Eiropas Komisijas (ES) regula Nr.360/2012 par Līguma par Eiropas Savienības darbību 107. un 108. panta piemērošanu *de minimis* atbalstam, ko piešķir uzņēmumiem, kuri sniedz pakalpojumus ar vispārēju tautsaimniecisku nozīmi |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.360/2012 2. panta 2. punkts | Noteikumu projekta 3., 4. un 11. punkts  | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.360/2012 2. panta 5. punkts | Noteikumu projekta 10. punkts  | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.360/2012 2. panta 6. punkts | Noteikumu projekta 4., 8., 10. un 11. punkts | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.360/2012 2. panta 7. punkts | Noteikumu projekta 4., 8., 10. un 11. punkts | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.360/2012 2. panta 8. punkts | Noteikumu projekta 12. punkts un 1.pielikuma 2.3.apakšpunkts | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.360/2012 3. panta 1. punkts  | Noteikumu projekta 7. punkts un 2.pielikuma 2. un 3.punkts | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.360/2012 3.panta 3. punkts | Noteikumu projekta 15. un 16. punkts | Tiesību norma ieviesta pilnībā. | Stingrākas prasības netiek piemērotas. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Noteikumu projekta 1.pielikumā ietvertā grūtības nonākušas komercsabiedrības definīcija atbilst 2014.gada 31.jūlija Eiropas Komisijas paziņojuma Pamatnostādnes par valsts atbalstu grūtības nonākušu nefinanšu uzņēmumu glābšanai un pārstrukturēšanai (OV C 249 1.-28.lpp.) 20. punktam. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav | Nav | Nav |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Nav |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | MK noteikumu projekts nosaka tikai *de minimis* atbalsta komercsabiedrībām, kuras sniedz pakalpojumus ar vispārēju tautsaimniecisku nozīmi, uzskaites un piešķiršanas kontroles kārtību un paredz nosacījumus, kas izriet tieši no Komisijas regulas Nr.360/2012. Līdz ar to MK noteikumu projekta izstrādes procesa gaitā nav nepieciešams iesaistīt sabiedrības pārstāvjus. Sabiedrības pārstāvjiem bija iespēja izteikt viedokli par Komisijas regulas Nr.360/2012 projektu sabiedriskās apspriešanas laikā, jo minētais projekts bija publicēts Eiropas Komisijas mājaslapā (pieejams šeit: <http://ec.europa.eu/competition/consultations/2011_sgei/index_en.html>). Sabiedriskās apspriešanas laikā komentāri no sabiedrības pārstāvjiem saņemti netika. Finanšu ministrija kā komercdarbības atbalsta kontroles iestāde informēs nozaru ministrijas par MK noteikumu projekta praktiskajiem piemērošanas aspektiem. |

*Anotācijas III, IV un VII sadaļas – projekts šīs jomas neskar.*

Finanšu ministrs Jānis Reirs

11.11.2014 16:36

1365

I.Mažuika, 67095481

ieva.mazuika@fm.gov.lv